กฎกระทรวงการจัดให้มีเจ้าหน้าที่ความปลอดภัยทางรังสี พ.ศ. 2564
ประกาศวันที่ 2021-12-08

content: กฎกระทรวง การจัดให้มีเจ้าหน้าที่ความปลอดภัยทางรังสี พ.ศ. ๒๕๖๔
content: อาศัยอำนาจตามความในมาตรา ๕ วรรคสอง มาตรา ๘ (๑๘/๑) และมาตรา ๙๒ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรมโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ผู้รับใบอนุญาต” หมายความว่า ผู้รับใบอนุญาตดังต่อไปนี้ (๑) ใบอนุญาตผลิต มีไว้ในครอบครองหรือใช้วัสดุกัมมันตรังสีตามมาตรา ๑๙ (๑) (๒) ใบอนุญาตมีไว้ในครอบครองหรือใช้เครื่องกำเนิดรังสีตามมาตรา ๒๖ (๒) “เจ้าหน้าที่ความปลอดภัยทางรังสี” หมายความว่า
sectionNo: 1
content: ผู้รับใบอนุญาตเป็นเจ้าหน้าที่ความปลอดภัยทางรังสีตามมาตรา ๙๕
sectionNo: 2
content: ข้อ ๒ ผู้รับใบอนุญาตต้องจัดให้มีเจ้าหน้าที่ความปลอดภัยทางรังสีอย่างน้อยหนึ่งคนทำหน้าที่ควบคุมดูแลความปลอดภัยทางรังสีของสถานที่ทำการของผู้รับใบอนุญาต ทั้งในกรณีการปฏิบัติงานปกติและเมื่อเกิดอุบัติเหตุหรือเหตุฉุกเฉินทางรังสี การจัดเจ้าหน้าที่ความปลอดภัยทางรังสีตามวรรคหนึ่ง
sectionNo: 2
content: ผู้รับใบอนุญาตจะจัดเจ้าหน้าที่ความปลอดภัยทางรังสีระดับใด ให้คำนึงถึงประเภท ชนิด ขนาด หรือระดับกัมมันตภาพของวัสดุกัมมันตรังสีหรือเครื่องกำเนิดรังสีที่ผู้รับใบอนุญาตได้ผลิต มีไว้ในครอบครองหรือใช้ด้วย แล้วแต่กรณี
sectionNo: 3
content: ข้อ ๓ สถานที่ทำการที่ผลิตหรือใช้วัสดุกัมมันตรังสีประเภท ๑ หรือใช้เครื่องกำเนิดรังสีประเภท ๑ ผู้รับใบอนุญาตต้องจัดให้มีเจ้าหน้าที่ความปลอดภัยทางรังสีอยู่ประจำตลอดเวลาที่ผลิต หรือใช้วัสดุกัมมันตรังสี หรือใช้เครื่องกำเนิดรังสีนั้น ในกรณีที่สถานที่ทำการนั้นมิได้มีการผลิตหรือใช้วัสดุกัมมันตรังสี
sectionNo: 3
content: หรือใช้เครื่องกำเนิดรังสีตามวรรคหนึ่ง ผู้รับใบอนุญาตต้องจัดให้มีเจ้าหน้าที่ความปลอดภัยทางรังสีที่พร้อมปฏิบัติหน้าที่เมื่อเรียกหา
sectionNo: 4
content: ข้อ ๔ สถานที่ทำการผลิตหรือใช้วัสดุกัมมันตรังสีประเภท ๒ ประเภท ๓ หรือประเภท ๔ หรือใช้เครื่องกำเนิดรังสีประเภท ๒ ผู้รับใบอนุญาตต้องจัดให้มีเจ้าหน้าที่ความปลอดภัยทางรังสีที่พร้อมปฏิบัติหน้าที่เมื่อเรียกหา
sectionNo: 5
content: ข้อ ๕ การปฏิบัติหน้าที่เมื่อเรียกหาของเจ้าหน้าที่ความปลอดภัยทางรังสีตามข้อ ๓ วรรคสอง หรือข้อ ๔ อาจกระทำโดยการถ่ายทอดภาพและเสียงในลักษณะเดียวกับการประชุมผ่านสื่ออิเล็กทรอนิกส์หรือวิธีการอื่นที่สามารถติดต่อสื่อสารได้ทันต่อสถานการณ์ก็ได้
content: ให้ไว้ ณ วันที่ ๒๕ พฤศจิกายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง มาตรา ๘ (๑๘/๑) และมาตรา ๙๒ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ บัญญัติให้รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรมโดยคำแนะนำของคณะกรรมการพลังงานนิวเคลียร์เพื่อสันติ มีอำนาจออกกฎกระทรวงกำหนดหลักเกณฑ์การจัดให้มีเจ้าหน้าที่ความปลอดภัยทางรังสีปฏิบัติหน้าที่ในสถานที่ทำการของผู้รับใบอนุญาต จึงจำเป็นต้องออกกฎกระทรวงนี้